b"\n_START_ARTICLE_\nBattle royale-spill\n_START_PARAGRAPH_\nBattle royale-spill er en videospillsjanger som blander sammen overlevelse, utforskning og innsamling av elementer fra et overlevelsesspill med last-man-standing gameplay. Battle royale-spill utfordrer et stort antall spillere, som starter med minimaltutstyr, \xc3\xa5 lete etter v\xc3\xa5pen og rustning for \xc3\xa5 eliminere alle andre motstandere, og unng\xc3\xa5 \xc3\xa5 bli fanget utenfor et krympende trygt omr\xc3\xa5de. Vinneren av spillet er den siste deltakeren som er igjen. Nesten alle battle royale-spill spilles online med alt fra et titalls spillere til hundrevis av dem. Navnet p\xc3\xa5 sjangeren er tatt fra den japanske filmen Battle Royale fra 2000, som presenterer en lignende \xc2\xablast-man-standing\xc2\xbb-konkurranse i en krympende spillesone._NEWLINE_Sjangerens opprinnelse oppsto fra spillmodifikasjoner (mods) for online overlevelsesspill som Minecraft og ARMA 2 i begynnelsen av 2010-\xc3\xa5rene. Ved slutten av ti\xc3\xa5ret, ble sjangeren et kulturelt fenomen, med frittst\xc3\xa5ende spill som PlayerUnknown's Battlegrounds, Fortnite Battle Royale og Apex Legends som hver har f\xc3\xa5tt titalls millioner av spillere i l\xc3\xb8pet av f\xc3\xa5 m\xc3\xa5neder etter sine respektive utgivelser."